  Туспуктэм: t.me/elvira_pinchuk Наталия Сильвестрова Сарапулысь кар эмъяськонниын лыдпусо маммограф ужа. Тӥрлыкез «Зравоохранение» йӧскалык ӵектос улсын басьтӥзы. Со сярысь Удмуртиысь кивалтэтлэн тӧроезлэн воштӥсез Эльвира Пинчук телеграм-каналаз ивортӥз. Выль тӥрлыкен нырысетӥ пациентъёсты эскеризы ни. Табере кар эмъюртын кык маммограф. Солы луыса эмчиос тросгес адямиосты эскерыны но диспансеризациез ӝоггес но ӟечгес быдэстыны быгатозы. Сарапулын маммографиез ар ӵоже куать сюрслэсь трос кышномуртъёс ортчо. Выль маммограф «Элеконд» поликлиникаын (Калинин нимо урам, 1) ужа. Эскеронэз терапевтлэсь яке гинекологлэсь направление басьтыса ортчыны луэ. Тодэ вайытом, Кез ёрос эмъяськонние выль лыдпусо маммограф пуктӥзы. Оглом 2023-тӥ арын Удмуртиысь эмъюртъёсы йӧскалык ӵектос улсын укмыс маммографъёс вуттозы. Ватсалом, элькунысь больницаосы 29 УЗИ-аппаратъёс вуизы.   Тегъёс: Тазалык тӥрлык эмъяськонниос Сарапул Удмуртия  